**15.§**

# **Par Ogres novada pašvaldības saistošo noteikumu Nr.23/2014**

# **“Nolikums par licencēto makšķerēšanu Lobes ezerā” apstiprināšanu**

(R.Grāvīte)

Izskatot likumdošanā paredzētajā kārtībā saskaņoto nolikuma “Nolikums par licencēto makšķerēšanu Lobes ezerā” projektu, turpmāk tekstā – **Nolikums**, noklausoties Ogres novada pašvaldības Krapes pagasta pārvaldes vadītājas Ineses Sandores ziņojumu, pamatojoties uz likuma “Par pašvaldībām” 43.panta pirmās daļas 2.punktu un Ministru kabineta 14.10.2003. noteikumu Nr.574 “Licencētās amatierzvejas-makšķerēšanas- kārtība” 3.punktu un 13.punktu,

**balsojot: PAR –** 14 balsis (A.Ceplītis, E.Dzelzītis, V.Gaile, E.Helmanis, R.Javoišs, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Vecziediņa), **PRET** – nav, **ATTURAS** – nav, Ogres novada dome **NOLEMJ:**

1. ***Apstiprināt Nolikumu kā*** Ogres novada pašvaldības **saistošos noteikumus** Nr.23/2014 “Nolikums par licencēto makšķerēšanu Lobes ezerā” ([pielikumā uz 11 lapām](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/19_junijs/piel/piel_par_15.docx)), turpmāk tekstā - **Noteikumi**.
2. Pilnvarot biedrību „Mēs zivīm”, reģistrācijas Nr.40008098133, veikt visas nepieciešamās darbības šo Noteikumu prasību izpildes nodrošināšanai.
3. Pašvaldības juridiskās nodaļas vadītājai **Stefānijai Bertmanei** triju darba dienu laikā pēc Noteikumu parakstīšanas rakstveidā un elektroniskā veidā nosūtīt tos un paskaidrojuma rakstu Vides aizsardzības un reģionālās attīstības ministrijai (VARAM) *atzinuma sniegšanai*.
4. Pašvaldības sabiedrisko attiecību nodaļas vadītājam **Nikolajam Sapožņikovam** **pēc VARAM** atzinuma saņemšanaspublicēt Noteikumus pašvaldības laikrakstā “Ogrēnietis” un pašvaldības mājas lapā internetā, kā arī informāciju par licencētās makšķerēšanas vietām, makšķerēšanas organizētāju un makšķerēšanas licences iegādes iespējām Latvijas Republikas oficiālajā laikrakstā “Latvijas Vēstnesis”.
5. Pašvaldības dokumentu pārvaldības nodaļas vadītājai **Kristīnai Apinei** pēc Noteikumu publikācijas laikrakstā “Ogrēnietis” nodrošināt Noteikumu izlikšanu redzamā vietā pašvaldības administrācijas ēkā un pagastu pārvaldēs.
6. **Kontroli** par lēmuma izpildi uzdot pašvaldības izpilddirektoram **Jānim Latišam**.